title: Sklep Sveta z dne 6. maja 2014 o imenovanju in zamenjavi članov upravnega odbora Evropskega centra za razvoj poklicnega usposabljanja

text:
               15.5.2014

               SL

               Uradni list Evropske unije

               C 145/5

         SKLEP SVETA
   z dne 6. maja 2014
   o imenovanju in zamenjavi članov upravnega odbora Evropskega centra za razvoj poklicnega usposabljanja
   2014/C 145/04
   SVET EVROPSKE UNIJE JE –
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja (1) in zlasti člena 4 Uredbe,
   ob upoštevanju predloga za imenovanje, ki ga je predložila italijanska vlada,
   ob upoštevanju naslednjega:

               (1)

               Svet je s sklepom z dne 16. julija 2012 (2) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2012 do 17. septembra 2015.

               (2)

               Zaradi odstopa Lucie SCARPITTI se je sprostilo mesto člana za Italijo v skupini vladnih predstavnikov upravnega odbora navedenega centra.

               (3)

               Člane upravnega odbora zadevnega centra bi bilo treba imenovati za preostanek sedanjega mandata, ki se izteče 17. septembra 2015 –

         SKLENIL:
   Edini člen
   Za člana upravnega odbora Evropskega centra za razvoj poklicnega usposabljanja je za preostanek mandata, tj. do 17. septembra 2015, imenovan:
   Predstavniki vlad:

               ITALIJA

               Salvatore PIRRONE

      V Bruslju, 6. maja 2014

            Za Svet

            Predsednik

         G. STOURNARAS

      (1)  UL L 39, 13.2.1975, str. 1.

      (2)  UL C 228, 31.7.2012, str. 3.


title: Sklep Komisije z dne 5. julija 2016 o spremembi Sklepa 2012/C 188/02 o ustanovitvi skupine strokovnjakov za davek na dodano vrednost glede trajanja mandata članov skupine

text:
               6.7.2016

               SL

               Uradni list Evropske unije

               C 245/6

         SKLEP KOMISIJE
   z dne 5. julija 2016
   o spremembi Sklepa 2012/C 188/02 o ustanovitvi skupine strokovnjakov za davek na dodano vrednost glede trajanja mandata članov skupine
   (2016/C 245/04)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju naslednjega:

               (1)

               S Sklepom Komisije 2012/C 188/02 (1) je bila ustanovljena skupina strokovnjakov za davek na dodano vrednost, da bi Komisiji svetovala pri pripravi zakonodajnih aktov in drugih političnih pobud na področju DDV ter ponujala vpogled v praktično izvajanje zakonodajnih aktov in drugih političnih pobud Evropske unije na tem področju.

               (2)

               Člen 4(6) Sklepa 2012/C 188/02 določa, da so člani imenovani za dve leti. Njihov mandat se lahko podaljša, če sodelujejo na novem razpisu za zbiranje prijav. Sedanjim članom skupine, ki jih je imenoval generalni direktor za obdavčenje in carinsko unijo s sklepom z dne 25. septembra 2014, poteče mandat 30. septembra 2016.

               (3)

               Skupina se je pri pripravi nove politike in izvajanju zakonodaje EU na področju DDV izkazala za zelo koristno z zbiranjem stališč in posebnega znanja svojih članov.

               (4)

               Glede na izkušnje z delom skupine, pridobljene od leta 2012, in da se omogoči večja kontinuiteta v tem pogledu se zdi primerno podaljšati mandat bodočih članov skupine z dveh na tri leta.

               (5)

               Sklep 2012/C 188/02 bi bilo zato treba ustrezno spremeniti –

         SKLENILA:
   Edini člen
   Člen 4(6) Sklepa 2012/C 188/02 se nadomesti z naslednjim:

      „6.   Člani so imenovani za tri leta. Dolžnosti opravljajo do konca svojega mandata. Njihov mandat se lahko podaljša, če sodelujejo na novem razpisu za zbiranje prijav.“

      V Bruslju, 5. julija 2016

            Za Komisijo

         Pierre MOSCOVICI

            Član Komisije

      (1)  Sklep Komisije 2012/C 188/02 z dne 26. junija 2012 o ustanovitvi skupine strokovnjakov za davek na dodano vrednost (UL C 188, 28.6.2012, str. 2).


title: Sklep Sveta z dne 15. julija 1975 o sklenitvi Sporazuma med Evropsko gospodarsko skupnostjo in Republiko Indijo o trsnem sladkorju (75/456/EGS)

text:
Avis juridique important

|

31975D0456

Official Journal L 190 , 23/07/1975 P. 0035 - 0035 Finnish special edition: Chapter 3 Volume 6 P. 0091  Greek special edition: Chapter 11 Volume 7 P. 0243  Swedish special edition: Chapter 3 Volume 6 P. 0091  Spanish special edition: Chapter 03 Volume 8 P. 0174  Portuguese special edition Chapter 03 Volume 8 P. 0174

Sklep Svetaz dne 15. julija 1975o sklenitvi Sporazuma med Evropsko gospodarsko skupnostjo in Republiko Indijo o trsnem sladkorju(75/456/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe;ob upoštevanju priporočila Komisije;ker je Protokol 3 o sladkorju iz držav AKP sestavni del Loméjske konvencije AKP-EGS, ki je bila podpisana 28. februarja 1975; ker so se Skupnost in države AKP, ki so v tem protokolu navedene, s sporazumi v obliki izmenjave pisem z dne 28. februarja 1975 zavezale, da bodo od istega datuma dalje do začetka veljavnosti konvencije izvajale določbe prej navedenega protokola;ker je v Skupni izjavi o nameri o razvoju trgovinskih odnosov s Cejlonom, Indijo, Malezijo, Pakistanom in Singapurom [1], ki je priloga k sklepni listini Pristopne pogodbe, navedeno, da mora vprašanje izvoza sladkorja iz Indije v Skupnost po poteku Commonwealthovega sporazuma o sladkorju dne 31. decembra 1974 rešiti Skupnost, pri čemer mora upoštevati zlasti določbe, ki se lahko sprejmejo glede uvoza sladkorja iz neodvisnih držav Commonwealtha, naštetih v Protokolu 22 o odnosih med Evropsko gospodarsko skupnostjo ter pridruženimi afriškimi državami in Madagaskarjem kot tudi neodvisnimi državami Commonwealtha v razvoju, ki so na ozemlju Afrike, Indijskega oceana, Tihega oceana in Karibov;ker je zaradi potrebe po ravnanju v skladu s to deklaracijo zato treba skleniti Sporazum o trsnem sladkorju, ki sta ga s pogajanji uskladila Evropska gospodarska skupnost in Republika Indija,SKLENIL:Člen 1Sporazum med Evropsko gospodarsko skupnostjo in Republiko Indijo o trsnem sladkorju je sklenjen v imenu Skupnosti.Besedilo Sporazuma je priloga k temu sklepu.Člen 2Predsednik Sveta je pooblaščen, da imenuje osebo s pooblastilom za podpis Sporazuma in da nanjo prenese pristojnosti, ki so potrebne za zavezo Skupnosti.V Bruslju, 15. julija 1975Za SvetPredsednikM. Rumor[1] UL L 73, 27.3.1972, str. 195.


title: 2011/200/EU: Sklep Sveta z dne 27. septembra 2010 o podpisu Prostovoljnega sporazuma o partnerstvu med Evropsko unijo in Republiko Kamerun o izvrševanju zakonodaje, upravljanju in trgovanju na področju gozdov pri uvozu lesa in lesnih proizvodov v Evropsko unijo (FLEGT)

text:
               6.4.2011

               SL

               Uradni list Evropske unije

               L 92/1

         SKLEP SVETA
   z dne 27. septembra 2010
   o podpisu Prostovoljnega sporazuma o partnerstvu med Evropsko unijo in Republiko Kamerun o izvrševanju zakonodaje, upravljanju in trgovanju na področju gozdov pri uvozu lesa in lesnih proizvodov v Evropsko unijo (FLEGT)
   (2011/200/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 207 Pogodbe v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropska komisija je maja 2003 sprejela sporočilo Svetu in Evropskemu parlamentu z naslovom „Izvrševanje zakonodaje, upravljanje in trgovanje na področju gozdov (FLEGT): predlog akcijskega načrta EU“, v katerem je pozvala, naj se z oblikovanjem prostovoljnih sporazumov o partnerstvu z državami proizvajalkami lesa pripravijo ukrepi za preprečevanje nezakonite sečnje. Sklepi Sveta o navedenem akcijskem načrtu so bili sprejeti oktobra 2003 (1), Evropski parlament pa je o tej vsebini sprejel resolucijo 11. julija 2005 (2).

               (2)

               Svet je 5. decembra 2005 pooblastil Komisijo, da začne pogajanja o sporazumih o partnerstvu z namenom izvajanja akcijskega načrta Unije za FLEGT.

               (3)

               Svet je 20. decembra 2005 sprejel Uredbo (ES) št. 2173/2005 (3), ki je uvedla shemo izdajanja dovoljenj FLEGT za uvoz lesa v Unijo iz držav, s katerimi je Unija sklenila prostovoljne sporazume o partnerstvu.

               (4)

               Pogajanja z Republiko Kamerun so se zaključila in Prostovoljni sporazum o partnerstvu med Evropsko unijo in Republiko Kamerun o izvrševanju zakonodaje, upravljanju in trgovanju na področju gozdov pri uvozu lesa in lesnih proizvodov v Evropsko unijo (FLEGT) (v nadaljnjem besedilu: Sporazum) je bil parafiran 6. maja 2010.

               (5)

               Sporazum bi bilo treba podpisati s pridržkom njegove sklenitve –

         SPREJEL NASLEDNJI SKLEP:
   Člen 1
   Podpis Prostovoljnega sporazuma o partnerstvu med Evropsko unijo in Republiko Kamerun o izvrševanju zakonodaje, upravljanju in trgovanju na področju gozdov pri uvozu lesa in lesnih proizvodov v Evropsko unijo (FLEGT) se odobri v imenu Unije, s pridržkom sklenitve navedenega sporazuma.
   Besedilo Sporazuma je priloženo temu sklepu (4).
   Člen 2
   Predsednik Sveta je pooblaščen, da imenuje osebo, pooblaščeno za podpis Sporazuma v imenu Unije s pridržkom njegove sklenitve.
   Člen 3
   Ta sklep začne veljati na dan sprejetja.

      V Bruslju, 27. septembra 2010

            Za Svet

            Predsednik

         K. PEETERS

      (1)  UL C 268, 7.11.2003, str. 1.

      (2)  UL C 157 E, 6.7.2006, str. 482.

      (3)  UL L 347, 30.12.2005, str. 1.

      (4)  Besedilo Sporazuma bo objavljeno skupaj s sklepom o njegovi sklenitvi.


title: Odločba Nadzornega organa EFTA — Št. 41/04/COL z dne 17. marca 2004 o štiriinštirideseti spremembi Procesnih in materialnih pravil na področju državne pomoči z uvedbo novega poglavja 24B: Okvir o državni pomoči ladjedelništvu   (Besedilo velja za EGP)

text:
               14.9.2006

               SL

               Uradni list Evropske unije

               C 221/10

      ODLOČBA NADZORNEGA ORGANA EFTA
   Št. 41/04/COL
   z dne 17. marca 2004
   o štiriinštirideseti spremembi Procesnih in materialnih pravil na področju državne pomoči z uvedbo novega poglavja 24B: Okvir o državni pomoči ladjedelništvu
   (2006/C 221/05)
   (Besedilo velja za EGP)
   NADZORNI ORGAN EFTA JE —
   OB UPOŠTEVANJU Sporazuma o Evropskem gospodarskem prostoru (1) in zlasti členov 61 do 63 ter Protokola 26 k navedenemu sporazumu,
   OB UPOŠTEVANJU Sporazuma med državami EFTE o ustanovitvi Nadzornega organa in Sodišča (2) in zlasti člena 24, člena 5(2)(b) in člena 1 iz dela I Protokola št. 3 k navedenemu sporazumu (3),
   KER v skladu s členom 24 Sporazuma o Nadzornem organu in Sodišču Nadzorni organ EFTA izvaja določbe Sporazuma EGP v zvezi z državno pomočjo,
   KER v skladu s členom 5(2)(b) Sporazuma o Nadzornem organu in Sodišču Nadzorni organ EFTA izdaja obvestila ali smernice o zadevah, ki jih obravnava Sporazum EGP, če to izrecno določa Sporazum EGP ali Sporazum o Nadzornem organu in Sodišču ali če Nadzorni organ EFTA meni, da je to potrebno,
   OB SKLICEVANJU na Procesna in materialna pravila na področju državne pomoči (4), ki jih je 19. januarja 1994 sprejel Nadzorni organ EFTA (5),
   KER je Komisija Evropskih skupnosti (v nadaljevanju Komisija ES) 30. decembra 2003 objavila nov okvir o državni pomoči ladjedelništvu (6),
   KER je ta okvir pomemben tudi za Evropski gospodarski prostor,
   KER je treba zagotoviti enotno uporabo pravil EGP o državni pomoči v celotnem Evropskem gospodarskem prostoru,
   KER mora Nadzorni organ EFTA po posvetovanju s Komisijo ES v skladu s točko II naslova „SPLOŠNO“ na koncu Priloge XV k Sporazumu EGP sprejeti akte, ki ustrezajo aktom, ki jih je sprejela Komisija ES,
   PO posvetovanju s Komisijo ES,
   OB SKLICEVANJU na dejstvo, da se je Nadzorni organ EFTA o tej zadevi posvetoval z državami EFTE na večstranskem sestanku 3. februarja 2004 —
   SPREJEL NASLEDNJO ODLOČBO:

               1.

               Smernice o državni pomoči se spremenijo tako, da se doda novo poglavje 24B: „Okvir o državni pomoči ladjedelništvu“. Novo poglavje 24B je v Prilogi I k tej odločbi.

               2.

               Države EFTE bodo obveščene s pismom, ki mu bo priložen izvod te odločbe, vključno s Prilogo I.

               3.

               Komisija ES bo obveščena z izvodom te odločbe, vključno s Prilogo I, v skladu s točko (d) Protokola 27 k Sporazumu EGP.

               4.

               Odločba, vključno s Prilogo I, se objavi v oddelku EGP in dodatku EGP Uradnega lista Evropske unije.

               5.

               Odločba je verodostojna v angleškem jeziku.

      V Bruslju, 17. marca 2004

            Za Nadzorni organ EFTA

         Hannes HAFSTEIN

            Predsednik

         Einar M. BULL

            Član kolegija

      (1)  V nadaljnjem besedilu Sporazum EGP.

      (2)  V nadaljnjem besedilu Sporazum o Nadzornem organu in Sodišču.

      (3)  Protokol 3 k Sporazumu o Nadzornem organu in Sodišču, kakor so ga spremenile države EFTE 10. decembra 2001. Spremembe so začele veljati 28. avgusta 2003.

      (4)  V nadaljnjem besedilu Smernice o državni pomoči.

      (5)  Prvotno objavljeno v UL L 231, 3.9.1994, in v dodatku EGP Uradnega lista št. 32 na isti dan, nazadnje spremenjeno s Sklepom kolegija št. 40/04/COL z dne 17.3.2004, še ni objavljeno.

      (6)  Okvir o državni pomoči ladjedelništvu, UL C 317, 30.12.2003, str. 11.

      PRILOGA I
      24B.   DRŽAVNA POMOČ LADJEDELNIŠTVU (1)

      24B.1.   Uvod

                  (1)

                  Za državno pomoč ladjedelništvu je veljala že vrsta posebnih ureditev EGP. V primerjavi z industrijskimi sektorji, za katere niso veljala posebna pravila, so ureditve, veljavne za ladjedelništvo, vsebovale mešanico strožjih in bolj popustljivih določb. Ta okvir določa nova pravila za oceno državne pomoči ladjedelništvu po izteku veljavnosti Uredbe Sveta (ES) št. 1540/98 z dne 29. junija 1998 o novih pravilih za pomoč ladjedelništvu (2)31. decembra 2003, kot je bila vključena v Sporazum EGP s Sklepom Skupnega odbora EGP št. 12/1999 z dne 29. januarja 1999 (3).

                  (2)

                  Cilji tega okvira so čim bolj odpraviti razlike med pravili, veljavnimi za ladjedelniško industrijo in druge industrijske sektorje, in s tem poenostaviti in povečati preglednost politike Nadzornega organa EFTA (v nadaljnjem besedilu „Organ“) na tem področju tako, da se veljavnost splošnih horizontalnih določb razširi na ladjedelništvo.

                  (3)

                  Vendar pa Organ priznava, da bi morala njegova politika nadzora državne pomoči upoštevati določene posebne dejavnike, ki vplivajo na ladjedelništvo. Ti dejavniki zajemajo:

                              (a)

                              presežne zmogljivosti, znižane cene in izkrivljanje trgovine na svetovnem ladjedelniškem trgu;

                              (b)

                              naravo ladij kot zelo velike investicijske opreme, kar omogoča, da državno podprti krediti izkrivljajo konkurenco;

                              (c)

                              obstoj sporazumov z Organizacijo za ekonomsko sodelovanje in razvoj („OECD“) v ladjedelništvu, in sicer Sporazum OECD iz leta 1998 o smernicah za uradno podprte izvozne kredite skupaj z njegovim Sektorskim dogovorom o izvoznih kreditih za ladje, ki se uporablja v Skupnosti v skladu z Odločbo Sveta 2001/76/ES z dne 22. decembra 2000o nadomestitvi Odločbe z dne 4. aprila 1978 o uporabi nekaterih smernic na področju uradno podprtih izvoznih kreditov (4).

                  (4)

                  Organ priznava, da so se v okviru OECD začela prizadevanja, da se nadomesti Sporazum iz leta 1994 o izpolnjevanju običajnih pogojev konkurence v industriji ladjedelništva in popravila ladij (5), ki še ni začel veljati. Ta okvir naj nikakor ne bi posegal v rezultat teh prizadevanj in se lahko revidira glede na sporazum v okviru OECD.

                  (5)

                  Glede na te posebne značilnosti so cilji tega okvira poleg poenostavitve veljavnih pravil tudi:

                              (a)

                              spodbuditi večjo učinkovitost in konkurenčnost ladjedelnic v EGP, zlasti s spodbujanjem inovacij;

                              (b)

                              omogočiti zmanjšanje zmogljivosti, ki ekonomsko niso sposobne preživeti, kadar je to potrebno;

                              (c)

                              izpolnjevati veljavne mednarodne obveznosti na področju izvoznih kreditov in razvojne pomoči.

                  (6)

                  Za dosego teh ciljev ta okvir določa posebne ukrepe v zvezi s pomočjo za inovacije, pomočjo za zaprtje, izvoznimi krediti ter razvojno in regionalno pomočjo.

                  (7)

                  Zaradi določenih značilnosti, kot so majhne proizvodne serije, velikost, vrednost in zapletenost proizvedenih enot ter dejstvo, da se prototipi ponavadi uporabljajo v komercialne namene, je ladjedelništvo edinstvena panoga, ki se razlikuje od drugih industrij. Zato je ladjedelništvo edini sektor, upravičen do pomoči za inovacije. Pomoč za naložbe v inovacije je bila uvedena z Uredbo (ES) št. 1540/98 in naj bi se odobrila le v ustrezno utemeljenih primerih kot spodbuda za tehnološko tveganje. Vendar pa izvajanje te določbe ni bilo zadovoljivo. Velja, da je zaradi edinstvenih značilnosti ladjedelniške industrije upravičeno ohraniti sektorsko pomoč za inovacije. Ta okvir naj bi zato izboljšal podporo za inovacije ob upoštevanju težav pri uporabi prejšnje določbe.

                  (8)

                  Organ lahko obravnava pomoč za gradnjo, popravilo in predelavo ladij kot združljivo s skupnim trgom samo, če je skladna z določbami tega okvira.

                  (9)

                  Ta okvir ne posega v začasne ukrepe, določene z Uredbo Sveta (ES) št. 1177/2002 z dne 27. junija 2002 o začasnem obrambnem mehanizmu za ladjedelništvo (6), kot je vključena v Sporazum EGP s Sklepom Skupnega odbora EGP št. 170/2002 z dne 16. decembra 2002 (7).

            24B.2.   Opredelitve

                  (10)

                  V tem okviru veljajo naslednje opredelitve:

                              (a)

                              „ladjedelništvo“ pomeni gradnjo morskih komercialnih plovil na lastni pogon v EGP;

                              (b)

                              „popravilo ladij“ pomeni popravilo ali remont morskih komercialnih plovil na lastni pogon v EGP;

                              (c)

                              „predelava ladij“ pomeni predelavo morskih komercialnih plovil na lastni pogon v EGP z najmanj 1 000 bruto tonami, če predelava pomeni popolno spremembo plana tovora, trupa plovila, pogonskega sistema ali nastanitvenih zmogljivosti za potnike;

                              (d)

                              „morska komercialna plovila na lastni pogon“ pomenijo:

                                          (i)

                                          plovila z najmanj 100 bruto tonami za prevoz potnikov in/ali blaga,

                                          (ii)

                                          plovila z najmanj 100 bruto tonami za opravljanje posebnih storitev (na primer plavajoči bagri in ledolomilci),

                                          (iii)

                                          vlačilce z močjo najmanj 365 kW,

                                          (iv)

                                          ribiška plovila z najmanj 100 bruto tonami, v zvezi z izvoznimi krediti in razvojno pomočjo, če je skladno s Sporazumom OECD iz leta 1998 o smernicah za uradno podprte izvozne kredite skupaj z njegovim Sektorskim dogovorom o izvoznih kreditih za ladje ali s katerim koli sporazumom, ki spreminja ali nadomešča katerega koli od teh sporazumov,

                                          (v)

                                          nedokončane trupe plovil iz točk (i) do (iv), ki plavajo in so premični.

                                    V tem besedilu „morska komercialna plovila na lastni pogon“ pomenijo plovilo, ki lahko zaradi stalnega pogona in krmiljenja samo plove na odprtem morju. Izključena so vojaška plovila (tj. plovila, ki so glede na svoje osnovne konstrukcijske značilnosti in zmogljivosti namenjena posebej za uporabo izključno v vojaške namene, kot so vojne ladje in druga plovila za ofenzivne in defenzivne ukrepe) ter spreminjanje ali nadgrajevanje drugih plovil izključno v vojaške namene, če ukrepi ali ravnanje v zvezi s temi plovili, njihove spremembe ali nadgradnje niso prikrite dejavnosti v korist komercialnega ladjedelništva, ki ne bi bile v skladu s pravili o državni pomoči;

                              (e)

                              „povezani subjekt“ pomeni vsako fizično ali pravno osebo, ki:

                                          (i)

                                          je lastnik podjetja, ki se ukvarja z gradnjo, popravilom ali predelavo ladij, ali ima nadzor nad njim, ali

                                          (ii)

                                          je neposredno ali posredno v lasti ali pod nadzorom podjetja, ki se ukvarja z gradnjo, popravilom ali predelavo ladij, bodisi z lastništvom delnic ali drugače.

                                    Za nadzor se šteje, če ima oseba ali podjetje, ki se ukvarja z gradnjo, popravilom ali predelavo ladij, v lasti ali nadzoruje več kot 25-odstotni delež druge osebe ali podjetja, ki se ukvarja z gradnjo, popravilom ali predelavo ladij, ali obratno;

                              (f)

                              „pomoč“ pomeni pomoč v smislu člena 61(1) Sporazuma EGP, vključno z ukrepi, kot so krediti, garancije in davčne ugodnosti.

            24B.3.   Uporabne določbe
      24B.3.1.   Področje uporabe

                  (11)

                  Pomoč ladjedelništvu zajema pomoč kateri koli ladjedelnici, povezanemu subjektu, lastniku ladje in tretji osebi, ki se dodeli bodisi neposredno ali posredno za gradnjo, popravilo ali predelavo ladij.

            24B.3.2.   Uporaba horizontalnih določb

                  (12)

                  Splošno načelo je, da se lahko pomoč ladjedelništvu dodeli v skladu s členom 61 Sporazuma EGP in členom 1 dela I Protokola 3 k Sporazumu o Nadzornem organu in Sodišču ter vso zakonodajo in ukrepi, sprejetimi na teh podlagah, vključno z naslednjimi določbami:

                              (a)

                              Uredba Sveta (ES) št. 659/1999 z dne 22. marca 1999 o določitvi podrobnih pravil za uporabo [nekdanjega] člena 93 Pogodbe ES (8), kot je vključena v del II Protokola 3 k Sporazumu o Nadzornem organu in Sodišču (9);

                              (b)

                              Uredba Komisije (ES) št. 68/2001 z dne 12. januarja 2001 o uporabi členov 87 in 88 Pogodbe ES pri pomoči za usposabljanje (10), kot je vključena v Sporazum EGP s Sklepom Skupnega odbora EGP št. 88/2002 z dne 25. junija 2002 (11);

                              (c)

                              Uredba Komisije (ES) št. 69/2001 z dne 12. januarja 2001 o uporabi členov 87 in 88 Pogodbe ES pri de minimis pomoči (12), kot je vključena v Sporazum EGP s Sklepom Skupnega odbora EGP št. 88/2002 z dne 25. junija 2002 (13);

                              (d)

                              Uredba Komisije (ES) št. 70/2001 z dne 12. januarja 2001 o uporabi členov 87 in 88 Pogodbe Evropske skupnosti pri pomoči za majhna in srednje velika podjetja (14), kot je vključena v Sporazum EGP s Sklepom Skupnega odbora EGP št. 88/2002 z dne 25. junija 2002 (15);

                              (e)

                              Uredba Sveta (ES) št. 1177/2002 z dne 27. junija 2002 o začasnem obrambnem mehanizmu za ladjedelništvo (16), kot je vključena v Sporazum EGP s Sklepom Skupnega odbora EGP št. 170/2002 z dne 16. decembra 2002 (17);

                              (f)

                              Smernice Organa o pomoči za reševanje in prestrukturiranje podjetij v težavah (18);

                              (g)

                              Smernice Organa o pomoči za varstvo okolja (19); in

                              (h)

                              okvir o pomoči za raziskave in razvoj (20).

            24B.3.3.   Posebne določbe

                  (13)

                  Za splošno načelo, navedeno v oddelku 24B.3.2, veljajo naslednje izjeme, ki so utemeljene s posebnimi dejavniki, predstavljenimi v oddelku 24B.1.

            24B.3.3.1.   Pomoč za raziskave, razvoj in inovacije

                  (14)

                  Pomoč, dodeljena za kritje stroškov za raziskovalne in razvojne projekte, ki jih imajo podjetja, ki se ukvarjajo z gradnjo, popravilom ali predelavo ladij, lahko velja za združljivo z izvajanjem Sporazuma EGP, če je skladna s pravili, določenimi v okviru EGP za državno pomoč za raziskave in razvoj, ali katerimi koli kasnejšimi ureditvami.

                  (15)

                  Pomoč, dodeljena za inovacije v obstoječe prostore za gradnjo, popravilo in predelavo ladij, lahko velja za združljivo z izvajanjem Sporazuma EGP, dokler bruto intenzivnost pomoči ne presega 20 %, če:

                              (a)

                              je povezana z industrijsko uporabo inovativnih proizvodov in procesov, in sicer tehnološko novih ali precej izboljšanih proizvodov in procesov v primerjavi z najnovejšimi dosežki v tej industriji v EGP, ki pomenijo tveganje za tehnološki ali industrijski neuspeh;

                              (b)

                              je omejena na kritje stroškov za dejavnosti naložb, projektiranja, inženiringa in preizkušanja, ki so neposredno in izključno povezani z inovativnim delom projekta. Izjemoma so upravičeni tudi dodatni proizvodni stroški, obvezni za potrditev tehnološke inovacije, če so omejeni na najmanjši potrebni znesek.

            24B.3.3.2.   Pomoč za zaprtje

                  (16)

                  Pomoč za kritje običajnih stroškov, ki izhajajo iz popolnega ali delnega zaprtja prostorov za gradnjo, popravilo ali predelavo ladij, lahko velja za združljivo z izvajanjem Sporazuma EGP, če je posledično zmanjšanje zmogljivosti dejanske in trajne narave.

                  (17)

                  Stroški, ki so upravičeni do pomoči, navedene v odstavku 16, zajemajo:

                              (a)

                              plačila delavcem, odpuščenim kot presežek ali upokojenim pred zakonsko določeno starostjo za upokojitev;

                              (b)

                              stroške storitev svetovanja delavcem, ki so ali bodo odpuščeni kot presežek ali upokojeni pred zakonsko določeno starostjo za upokojitev, vključno s plačili ladjedelnic, s katerimi želijo te olajšati ustanovitev majhnih podjetij, ki so neodvisna od zadevne ladjedelnice in ki se ne ukvarjajo z ladjedelništvom kot glavno dejavnostjo;

                              (c)

                              plačila delavcem za poklicno prekvalifikacijo;

                              (d)

                              stroške, nastale pri sanaciji ladjedelnic(e), njenih zgradb, obratov in infrastrukture za uporabo v druge namene, razen ladjedelništva.

                  (18)

                  Poleg tega se pri podjetjih, ki se popolnoma prenehajo ukvarjati z gradnjo, popravilom ali predelavo ladij, naslednji ukrepi tudi lahko štejejo za združljive z izvajanjem Sporazuma EGP:

                              (a)

                              pomoč v znesku, ki ne presega tistega zneska izmed naslednjih dveh vrednosti, ki je višji, kot je določeno v poročilu neodvisnega svetovalca: preostala knjigovodska vrednost obratov ali znižani dobički iz poslovanja, ki se lahko pridobijo v predvidenem triletnem obdobju, od katerih se odštejejo kakršne koli koristi, ki jih ima podjetje, ki prejme pomoč, zaradi zaprtja obratov;

                              (b)

                              pomoč, kot so posojila ali garancije za posojilo za gibljiva sredstva, ki so potrebna, da bi lahko podjetje dokončalo nedokončana dela, če ne presegajo najnižjih potrebnih sredstev in je večji del dela že opravljen.

                  (19)

                  Podjetja, ki prejemajo pomoč za delno zaprtje, v zadnjih 10 letih niso smela prejeti pomoči za reševanje ali prestrukturiranje. Če je od dodelitve pomoči za reševanje ali prestrukturiranje preteklo manj kot 10 let, Organ dovoli dodelitev pomoči za delno zaprtje le v izjemnih in nepredvidljivih okoliščinah, za katere podjetje ni odgovorno.

                  (20)

                  Znesek in intenzivnost pomoči morata biti utemeljena z obsegom zaprtja, pri čemer se upoštevajo strukturni problemi zadevne regije in, v primeru preusmeritve na druge industrijske dejavnosti, zakonodaja in pravila EGP, ki veljajo za take nove dejavnosti.

                  (21)

                  Za dosego trajnosti zaprtij, za katere se dodeli pomoč, zadevna država EFTE zagotovi, da zaprte ladjedelniške zmogljivosti ostanejo zaprte najmanj 10 let.

            24B.3.3.3.   Pomoč za zaposlovanje

                  (22)

                  Pomoč, ki se dodeli za ustvarjanje novih delovnih mest ter zaposlovanje prikrajšanih delavcev in invalidov ali za pokritje dodatnih stroškov zaposlovanja prikrajšanih delavcev in invalidov v podjetjih, ki se ukvarjajo z gradnjo, popravilom ali predelavo ladij, lahko velja za združljivo z izvajanjem Sporazuma EGP, če je skladna z materialnimi pravili, določenimi v Uredbi Komisije (ES) št. 2204/2002 z dne 12. decembra 2002 o uporabi členov 87 in 88 Pogodbe ES za državno pomoč za zaposlovanje (21), kot je vključena v Sporazum EGP s Sklepom Skupnega odbora EGP št. 83/2003 z dne 20. junija 2003 (22).

            24B.3.3.4.   Izvozni krediti

                  (23)

                  Pomoč ladjedelništvu v obliki državno podprtih kreditov, ki se dodeli za gradnjo ali predelavo ladij lastnikom ladij ali tretjim osebam, ki so državljani ali nedržavljani, lahko velja za združljivo z izvajanjem Sporazuma EGP, če je skladna z določbami Sporazuma OECD iz leta 1998 o smernicah za uradno podprte izvozne kredite skupaj z njegovim Sektorskim dogovorom o izvoznih kreditih za ladje ali katerimi koli kasnejšimi določbami, ki so opredeljene v takem sporazumu ali ki nadomeščajo Sporazum.

            24B.3.3.5.   Razvojna pomoč

                  (24)

                  Pomoč, povezana z gradnjo in predelavo ladij, ki se dodeli kot razvojna pomoč državi v razvoju, lahko velja za združljivo z izvajanjem Sporazuma EGP, če je skladna z določbami, ki so opredeljene za to v Sporazumu OECD iz leta 1998 o smernicah za uradno podprte izvozne kredite skupaj z njegovim Sektorskim dogovorom o izvoznih kreditih ali katerimi koli kasnejšimi določbami, ki so opredeljene v takem sporazumu ali ki nadomeščajo Sporazum.

                  (25)

                  Organ preveri, ali predlagana pomoč vsebuje določen element razvoja, ali je potrebna in ali spada na področje uporabe Sporazuma OECD iz leta 1998 o smernicah za uradno podprte izvozne kredite skupaj z njegovim Sektorskim dogovorom o izvoznih kreditih za ladje ali katerimi koli kasnejšimi določbami, ki so opredeljene v takem sporazumu ali ki nadomeščajo Sporazum. Razvojna pomoč mora biti na voljo različnim ladjedelnicam, ki se zanjo potegujejo z oddajo ponudb. Postopek za oddajo ponudb mora biti skladen z veljavnimi pravili EGP za javna naročila, v kolikor se ta uporabljajo.

            24B.3.3.6.   Regionalna pomoč

                  (26)

                  Regionalna pomoč za gradnjo, popravilo ali predelavo ladij lahko velja za združljivo z izvajanjem Sporazuma EGP, če izpolnjuje naslednje pogoje:

                              (a)

                              pomoč mora biti dodeljena za naložbe v nadgradnjo ali posodobitev obstoječih ladjedelnic, ki niso povezane s finančnim prestrukturiranjem zadevne(ih) ladjedelnic(e), zato da se izboljša storilnost obstoječih obratov;

                              (b)

                              v regijah, navedenih v členu 61 (3)(a) Sporazuma EGP, in skladno z mapo, ki jo je odobril Organ za vsako državo EFTE za dodelitev regionalne pomoči, intenzivnost pomoči ne sme presegati 22,5 %;

                              (c)

                              v regijah, navedenih v členu 61 (3)(c) Sporazuma EGP, in skladno z mapo, ki jo je odobril Organ za vsako državo EFTE za dodelitev regionalne pomoči, intenzivnost pomoči ne sme presegati 12,5 % ali veljavne zgornje meje regionalne pomoči, glede na to, kateri znesek je nižji;

                              (d)

                              pomoč mora biti omejena na kritje upravičenih stroškov, kot to določajo veljavne Smernice o državni pomoči za regionalno pomoč.

            24B.4.   Obveznost priglašanja

                  (27)

                  Vse načrte za dodelitev nove pomoči za gradnjo, popravilo ali predelavo ladij, bodisi v obliki sheme ali individualne pomoči, ki ne spada v program, je treba priglasiti Organu, razen če izpolnjujejo pogoje, navedene v eni od skupinskih izjem za državno pomoč (23), ki izvzemajo določene vrste državne pomoči od zahteve po predhodni priglasitvi.

            24B.5.   Spremljanje

                  (28)

                  Države EFTE Organu predložijo letna poročila o obstoječih shemah pomoči v skladu s pravili, določenimi v delu II Protokola 3 k Sporazumu o Nadzornem organu in Sodišču ter njegovih izvedbenih določbah.

            24B.6.   Prekrivanje pomoči iz različnih virov

                  (29)

                  Zgornje meje pomoči, določene v tem okviru, veljajo ne glede na to, ali se zadevna pomoč financira v celoti ali delno iz državnih virov ali virov iz sodelovanja v okviru EGP. Pomoč, ki se odobri v skladu s tem okvirom, se ne sme kombinirati z drugimi oblikami državne pomoči v smislu člena 61(1) Sporazuma EGP ali z drugimi oblikami financiranja, ki izhajajo iz sodelovanja držav EFTE v programih Skupnosti, katerih skupni znesek presega intenzivnost pomoči, določeno v teh smernicah.

                  (30)

                  Kadar se pomoč uporablja za različne namene in zajema enake upravičene stroške, se uporabi najugodnejša zgornja meja pomoči.

            24B.7.   Uporaba tega okvira

                  (31)

                  Ta okvir se uporablja od 1. januarja 2004 do najkasneje 31. decembra 2006. V tem obdobju ga lahko Organ revidira.

         (1)  To poglavje je skladno z Okvirom Skupnosti o državni pomoči ladjedelništvu (UL C 317, 30.12.2003, str. 11).

         (2)  UL L 202, 18.7.1998, str. 1.

         (3)  UL št. L 35, 10.2.2000 in dodatek EGP št. 7, glej točko 1b Priloge XV k Sporazumu EGP.

         (4)  UL L 32, 2.2.2001, str. 1. Odločba, kakor je bila nazadnje spremenjena z Odločbo 2002/634/ES (UL L 206, 3.8.2002, str. 16).

         (5)  UL C 375, 30.12.1994, str. 1. Izmed držav EFTE je le Norveška pogodbenica Sporazuma iz leta 1994.

         (6)  UL L 172, 2.7.2002, str. 1.

         (7)  UL L 38, 13.2.2002 in dodatek EGP št. 9, glej točko 1ca Priloge XV k Sporazumu EGP.

         (8)  UL L 83, 27.3.1999, str. 1.

         (9)  Protokol 3 k Sporazumu o Nadzornem organu in Sodišču, kakor so ga spremenile države EFTE 10. decembra 2001. Spremembe so začele veljati 28. avgusta 2003. Spremenjeni Protokol 3 je na voljo na spletnih straneh Organa pod povezavo Državna pomoč – Pravna besedila: www.eftasurv.int

         (10)  UL L 10, 13.1.2001, str. 20.

         (11)  UL L 266, 3.10.2002 in dodatek EGP št. 49, glej točko 1d Priloge XV k Sporazumu EGP.

         (12)  UL L 10, 13.1.2001, str. 30.

         (13)  UL L 266, 3.10.2002 in dodatek EGP št. 49, glej točko 1e Priloge XV k Sporazumu EGP.

         (14)  UL L 10, 13.1.2001, str. 33.

         (15)  UL L 266, 3.10.2002 in dodatek EGP št. 49, glej točko 1f Priloge XV k Sporazumu EGP.

         (16)  UL L 172, 2.7.2002, str. 1.

         (17)  UL L 38, 13.2.2002 in dodatek EGP št. 9, glej točko 1ca Priloge XV k Sporazumu EGP.

         (18)  Smernice Nadzornega organa EFTA o državni pomoči, poglavje 16 (UL št. L 274, 26.10.2000 in dodatek EGP št. 48). Te smernice so skladne s Smernicami Evropskih skupnosti o državni pomoči za reševanje in prestrukturiranje podjetij v težavah (UL C 288, 9.10.1999, str. 2).

         (19)  Smernice Nadzornega organa EFTA o državni pomoči, poglavje 15 (UL št. L 21, 24.1.2002 in dodatek EGP št. 6). Te smernice so skladne s Smernicami Evropskih skupnosti o pomoči za varstvo okolja (UL C 37, 3.2.2001, str. 3).

         (20)  Smernice Nadzornega organa EFTA o državni pomoči, poglavje 14 (UL št. L 245, 26.9.1996 in dodatek EGP št. 43). Te smernice so skladne s Smernicami Evropskih skupnosti o državni pomoči za raziskave in razvoj (UL C 45, 17.2.1996, str. 5).

         (21)  UL L 337, 13.12.2002, str. 3.

         (22)  UL L 257, 9.10.2003 in dodatek EGP št. 51, glej točko 1g Priloge XV k Sporazumu EGP.

         (23)  Glej odstavka 12 (b), (c), (d) in 22 zgoraj.


title: 2009/383/ES: Sklep Komisije z dne 14. maja 2009 o opustitvi dokončne protidampinške dajatve, uvedene z Uredbo Sveta (ES) št. 1683/2004 na uvoz glifosata s poreklom iz Ljudske republike Kitajske

text:
               15.5.2009

               SL

               Uradni list Evropske unije

               L 120/20

      SKLEP KOMISIJE

   z dne 14. maja 2009
   o opustitvi dokončne protidampinške dajatve, uvedene z Uredbo Sveta (ES) št. 1683/2004 na uvoz glifosata s poreklom iz Ljudske republike Kitajske
   (2009/383/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“), in zlasti člena 14(4) Uredbe,
   po posvetovanju s Svetovalnim odborom,
   ob upoštevanju naslednjega:
   A.   POSTOPEK

               (1)

               Po preiskavi v zvezi s pregledom, izvedeni v skladu s členom 11(2) osnovne uredbe („preiskava v zvezi s pregledom“), je Svet z Uredbo (ES) št. 1683/2004 (2) uvedel dokončno protidampinško dajatev na uvoz glifosata s poreklom iz Ljudske republike Kitajske, ki se zdaj uvršča pod oznaki KN ex 2931 00 95 (oznaka TARIC 2931009582) in ex 3808 93 27 (oznaka TARIC 3808932719) (zadevni izdelek), razširjeno na uvoz glifosata, poslanega iz Malezije (ne glede na to, ali je kot država njegovega porekla deklarirana Malezija ali ne) (oznaki TARIC 2931009581 in 3808932711), z izjemo glifosata, ki ga proizvaja Crop Protection (M) Sdn. Bhd., Lot 746, Jalan Haji Sirat 4 ½ Miles, off Jalan Kapar, 42100 Klang, Selangor Darul Ehsan, Malezija (dodatna oznaka TARIC A 309) in razširjeno na uvoz glifosata, poslanega iz Tajvana (ne glede na to, ali je kot država njegovega porekla deklariran Tajvan ali ne) (oznaki TARIC 2931009581 in 3808932711), z izjemo glifosata, ki ga proizvaja Sinon Corporation, No. 23, Sec. 1, Mei Chuan W. Rd, Taichung, Tajvan (dodatna oznaka TARIC A 310). Stopnja protidampinške dajatve znaša 29,9 %.

               (2)

               Združenje uporabnikov in distributerjev zadevnega izdelka AUDACE je predložilo informacije o spremembi tržnih razmer, do katere je prišlo po obdobju preiskave zaradi izteka ukrepa (tj. od 1. januarja 2002 do 31. decembra 2002), in zatrjevalo, da bi lahko takšne spremembe upravičile opustitev trenutno veljavnih ukrepov v skladu s členom 14(4) osnovne uredbe. Komisija je preučila, ali je opustitev utemeljena.

         B.   RAZLOGI

               (3)

               Člen 14(4) osnovne uredbe določa morebitno opustitev protidampinških ukrepov v interesu Skupnosti, če so se tržne razmere začasno spremenile v taki meri, da ni verjetno, da bi se zaradi take opustitve škoda ponovila, pod pogojem, da je industrija Skupnosti imela možnost, da predloži pripombe in da se te upoštevajo. Člen 14(4) še natančneje določa, da se zadevni protidampinški ukrepi lahko kadar koli ponovno uvedejo, če razlogi za opustitev ne veljajo več.

               (4)

               V zvezi z industrijo Skupnosti je treba opozoriti, da se je njen položaj v prvi polovici leta 2008 izboljšal. Zaradi velikega povišanja cen na trgu Evropske unije, povečanja obsega in vrednosti prodaje ter razmeroma stabilnih proizvodnih stroškov, se je dobiček, izražen v odstotkih od prodaje, znatno povečal. Ta pozitivna gibanja so potrdili nedavni podatki o glavnem proizvajalcu Skupnosti, na katerega odpade večina proizvodnje in obsega prodaje te panoge v Skupnosti. Na podlagi trenutno dosegljivih tržnih informacij se ne pričakuje, da se bodo te razmere v primeru opustitve ukrepov bistveno spremenile.

               (5)

               Panoga v Skupnosti je potrdila, da trenutno ostaja raven njenih cen na trgu Evropske unije na splošno nespremenjena, čeprav so se izvozne cene iz Ljudske republike Kitajske od julija 2008 bistveno znižale.

               (6)

               Povečane proizvodne zmogljivosti in proizvodnja v Ljudski republiki Kitajski bi lahko imele srednjeročno ali dolgoročno negativen učinek na cene glifosata v Evropski uniji. Vendar sedanje informacije kažejo, da naj bi ta učinek rastoče svetovno povpraševanje znatno oslabilo.

               (7)

               Na voljo ni nobenih podatkov o tem, zakaj opustitev ne bi bila v interesu Skupnosti.

               (8)

               Glede na začasne spremembe tržnih razmer in zlasti trenutne ravni cen na trgu Skupnosti, skupaj z visokimi stopnjami dobička te panoge v Skupnosti navkljub znižanju izvoznih cen iz Ljudske republike Kitajske v zadnjih mesecih, se šteje, da ni verjetno, da bi se škoda zaradi uvoza zadevnega izdelka s poreklom iz Ljudske republike Kitajske zaradi opustitve ukrepov ponovila. Zato se v skladu s členom 14(4) osnovne uredbe predlaga opustitev veljavnih ukrepov za devet mesecev.

         C.   POSVETOVANJE S PANOGO V SKUPNOSTI

               (9)

               V skladu s členom 14(4) osnovne uredbe je Komisija obvestila to panogo v Skupnosti o svoji nameri, da začasno opusti veljavne protidampinške ukrepe. Panoga v Skupnosti je imela možnost, da predloži pripombe in da se te upoštevajo.

         D.   SKLEPNA UGOTOVITEV

               (10)

               Komisija zato meni, da so vse zahteve za opustitev protidampinške dajatve, uvedene za zadevni izdelek, izpolnjene v skladu s členom 14(4) osnovne uredbe. Zato je treba protidampinško dajatev, uvedeno z Uredbo (ES) št. 1683/2004, opustiti za obdobje devetih mesecev.

               (11)

               Če se pozneje spremenijo okoliščine, ki so pripeljale do opustitve, lahko Komisija s preklicem opustitve protidampinških dajatev nemudoma ponovno vzpostavi protidampinške ukrepe –

         SKLENILA:
   Člen 1
   Dokončna protidampinška dajatev, uvedena z Uredbo (ES) št. 1683/2004 na uvoz glifosata, ki se uvršča pod oznaki KN ex 2931 00 95 (oznaka TARIC 2931009582) in ex 3808 93 27 (oznaka TARIC 3808932719), s poreklom iz Ljudske republike Kitajske, razširjena na uvoz glifosata, poslanega iz Malezije (ne glede na to, ali je kot država njegovega porekla deklarirana Malezija ali ne) (oznaki TARIC 2931009581 in 3808932711), z izjemo glifosata, ki ga proizvaja Crop Protection (M) Sdn. Bhd., Lot 746, Jalan Haji Sirat 4 ½ Miles, off Jalan Kapar, 42100 Klang, Selangor Darul Ehsan, Malezija (dodatna oznaka TARIC A 309), in razširjena na uvoz glifosata, poslanega iz Tajvana (ne glede na to, ali je kot država njegovega porekla deklariran Tajvan ali ne) (oznaki TARIC 2931009581 in 3808932711), z izjemo glifosata, ki ga proizvaja Sinon Corporation, No. 23, Sec. 1, Mei Chuan W. Rd, Taichung, Tajvan (dodatna oznaka TARIC A 310), se opusti za devet mesecev.
   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 14. maja 2009

            Za Komisijo

         Catherine ASHTON

            Članica Komisije

      (1)  UL L 56, 6.3.1996, str. 1.

      (2)  UL L 303, 30.9.2004, str. 1.


               22.9.2017

               SL

               Uradni list Evropske unije

               C 316/270

         P8_TA(2015)0282
   Zahteva za odvzem imunitete Januszu Korwin-Mikkeju
   Sklep Evropskega parlamenta z dne 8. septembra 2015 o zahtevi za odvzem imunitete Januszu Korwin-Mikkeju (2015/2102(IMM))
   (2017/C 316/30)

      Evropski parlament,

               —

               ob upoštevanju zahteve za odvzem imunitete Januszu Korwin-Mikkeju, ki jo je dne 13. marca 2015 posredoval generalni državni tožilec Republike Poljske v zvezi s sodnim postopkom, ki ga je 9. marca 2015 sprožil načelnik policijske uprave v mestu Piotrków Trybunalski (primer št. SM.O.4151-F.2454/16769/2014), in ki je bila razglašena na plenarnem zasedanju 15. aprila 2015,

               —

               po zagovoru Janusza Korwin-Mikkeja v skladu s členom 9(5) Poslovnika,

               —

               ob upoštevanju členov 8 in 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,

               —

               ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010, 6. septembra 2011 in 17. januarja 2013 (1),

               —

               ob upoštevanju člena 105(2) Ustave Republike Poljske ter členov 7b(1) in 7c(1) v povezavi s členom 10b poljskega zakona o opravljanju dolžnosti poslanca poljskega parlamenta ali senata z dne 9. maja 1996,

               —

               ob upoštevanju člena 5(2), člena 6(1) in člena 9 Poslovnika,

               —

               ob upoštevanju poročila Odbora za pravne zadeve (A8-0229/2015),

               A.

               ker je generalni državni tožilec Republike Poljske posredoval zahtevo načelnika policijske uprave v Piotrków Trybunalski za odobritev uvedbe postopka zoper poslanca Evropskega parlamenta Janusza Korwin-Mikkeja v zvezi s prekrškom po členu 92a zakona o prekrških z dne 20. maja 1971 in v povezavi s členom 20(1) zakona o cestnem prometu z dne 20. junija 1997; zlasti, ker je domnevna kršitev prekoračitev dovoljene hitrosti v naseljenem območju;

               B.

               ker se v skladu s členom 8 Protokola o privilegijih in imunitetah Evropske unije zoper poslanca Evropskega parlamenta ne sme začeti preiskave, ne sme biti priprt niti se zoper njega ne sme začeti sodnega postopka zaradi mnenja ali glasu, ki ga je izrekel pri opravljanju svojih dolžnosti;

               C.

               ker v skladu s členom 9 Protokola o privilegijih in imunitetah Evropske unije poslanci Evropskega parlamenta na ozemlju svoje države uživajo imunitete, priznane poslancem parlamenta te države;

               D.

               ker v skladu s členom 105(2) ustave Republike Poljske poslanec ne more biti kazensko odgovoren brez privolitve sejma;

               E.

               ker lahko zgolj Parlament odloča o tem, ali se v določeni zadevi odvzame imuniteta ali ne; ker lahko Parlament pri odločanju, ali poslancu odvzeti imuniteto ali ne, razumno upošteva stališče poslanca (2);

               F.

               ker domnevno kaznivo dejanje nima neposredne ali očitne zveze z opravljanjem dolžnosti Janusza Korwin-Mikkeja kot poslanca Evropskega parlamenta niti ne predstavlja mnenja ali glasu, ki bi ga izrekel pri opravljanju svojih dolžnosti kot poslanec Evropskega parlamenta, v smislu člena 8 Protokola št. 7 o privilegijih in imunitetah Evropske unije;

               G.

               ker v tem primeru Parlament ni našel dokaza za fumus persecutionis, torej dovolj resnega in utemeljenega suma, da je bil primer sprožen z namenom, da bi se poslancu politično škodovalo;

               1.

               se odloči odvzeti imuniteto Januszu Korwin-Mikkeju;

               2.

               naroči svojemu predsedniku, naj ta sklep in poročilo pristojnega odbora nemudoma posreduje pristojnemu organu Republike Poljske in Januszu Korwin-Mikkeju.

      (1)  Sodba Sodišča z dne 12. maja 1964 v zadevi Wagner proti Fohrmann in Krier, 101/63, ECLI:EU:C:1964:28; sodba Sodišča z dne 10. julija 1986 v zadevi Wybot proti Faure in drugi, 149/85, ECLI:EU:C:1986:310; sodba Splošnega sodišča z dne 15. oktobra 2008 v zadevi Mote proti Parlamentu, T-345/05, ECLI:EU:T:2008:440; sodba Sodišča z dne 21. oktobra 2008 v združenih zadevah Marra proti De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010 v zadevi Gollnisch proti Parlamentu, T-42/06, ECLI:EU:T:2010:102; sodba Sodišča z dne 6. septembra 2011 v zadevi Patriciello, C-163/10, ECLI:EU:C:2011:543; sodba Splošnega sodišča z dne 17. januarja 2013 v zadevi Gollnisch proti Parlamentu, T-346/11 in T-347/11, ECLI:EU:T:2013:23.

      (2)  Zadeva T-345/05 Mote proti Parlamentu (citirano zgoraj), odstavek 28.


title: 2011/657/: Sklep Evropskega parlamenta in Sveta z dne 27. septembra 2011 o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/030 NL/Noord-Holland in Flevoland, oddelek 18, Nizozemska)

text:
               7.10.2011

               SL

               Uradni list Evropske unije

               L 263/14

         SKLEP EVROPSKEGA PARLAMENTA IN SVETA
   z dne 27. septembra 2011
   o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/030 NL/Noord-Holland in Flevoland, oddelek 18, Nizozemska)
   (2011/657/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) in zlasti točke 28 Sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2) in zlasti člena 12(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, ki so postali presežni zaradi velikih strukturnih sprememb v svetovnih trgovinskih tokovih, do katerih je prišlo zaradi globalizacije, ter za pomoč pri njihovi ponovni vključitvi na trg dela.

               (2)

               Področje uporabe ESPG je bilo za vloge, predložene od 1. maja 2009 dalje, razširjeno na podporo delavcem, ki so postali presežni neposredno zaradi svetovne finančne in gospodarske krize.

               (3)

               Medinstitucionalni sporazum z dne 17. maja 2006 omogoča uporabo ESPG do letne zgornje meje 500 milijonov EUR.

               (4)

               Nizozemska je 20. decembra 2010 predložila vlogo za uporabo ESPG v zvezi s presežnimi delavci v 26 podjetjih, ki delujejo v sektorju, razvrščenem v oddelek 18 NACE Revizija 2 („Tiskarstvo in razmnoževanje posnetih nosilcev zapisa“), v regijah Noord Holland (NL32) in Flevoland (NL23) na Nizozemskem, na ravni NUTS II, ter jo dopolnila z dodatnimi podatki do 3. marca 2011. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 1 849 086 EUR.

               (5)

               Zato bi bilo treba uporabiti ESPG, da se zagotovi finančni prispevek za vlogo, ki jo je predložila Nizozemska –

         SPREJELA NASLEDNJI SKLEP:
   Člen 1
   V splošnem proračunu Evropske unije za proračunsko leto 2011 se iz Evropskega sklada za prilagoditev globalizaciji uporabi vsota 1 849 086 EUR v odobritvah za prevzem obveznosti in odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 27. septembra 2011

            Za Evropski parlament

            Predsednik

         J. BUZEK

            Za Svet

            Predsednik

         M. DOWGIELEWICZ

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.